Kultur- og Messecenter Aars skiftede lørdag navn - til Messecenter Vesthimmerland. [size=2][/size] Navneskiftet kommer i anledning af, at centret har 25-års jubilæum den 2. april. Centret har også fået nyt logo, et forstørrelsesglas med bogstaverne M og V. Messecentret har i sin levetid skiftet navn flere gange. Til at begynde med hed stedet Nordjysk Messecenter. I 1996 blev det omdøbt til Messecenter Aars. Og i 2005 kom der en tilføjelse, så navnet blev Kultur- og Messecenter Aars. Efter kommunesammenlægningen i 2007 ville man gerne skifte navn igen for at markere, at centret nu tilhørte en større kommune. Og navnet blev altså Messecenter Vesthimmerland. Borgmester i Vesthimmerlands Kommune Knud Kristensen afslørede det nye navn i forbindelse med weekendens store forårsmesse.

Referat:
Det er slut med Kultur- og Messecenter Aars. Fremover hedder det Messecenter Vesthimmerland.